钦定古今图书集成/明伦汇编/氏族典/第563卷 > 移剌福僧
## 钦定古今图书集成/明伦汇编/氏族典/第563卷 > 移剌福僧

按《金史移剌福僧传》：“福僧，东北路乌连苦河猛安人。
以荫补吏部令史，历顺义军节度副使。大安初，改沃
州同知兴中府事。福僧督民缮治城郭，浚濠为御守
备，百姓颇怨。顷之，兵果至，以有备，乃解去，寻改广宁。
崇庆元年秋，福僧被牒如邻郡，大兵薄城，其子铜和
尚率家奴拒战，广宁赖之以完。福僧还，悉放奴为良”，
终不言子之功。未几，充辽东宣抚副使。岁大饥，福僧
出沿海仓粟，先赈其民，而后奏之。除巩王傅兼吏部
郎中。胡沙虎作难，福僧称疾不出。贞祐三年，迁山东
西路按察转运使。久之，致仕。元光元年卒。